LT
2023 3 13
Europos Sąjungos oficialusis leidinys
C 94/57
Reikalavimai Ieškovė Bendrojo Teismo prašo: — iš dalies panaikinti 2022 m. lapkričio 11 d.
Komisijos įgyvendinimo sprendimą (ES) 2022/2261 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (1), kiek jis susijęs su vienkartinėmis finansinėmis korekcijomis, taikytomis Rumunijai dėl ES teisės pažeidimų, susijusių su mokėjimais už 2018 ir 2019 paraiškų teikimo metus (2019 ir 2020 finansiniai metai) – 2 515 141,78 EUR suma; — priteisti iš Komisijos bylinėjimosi išlaidas.
Ieškinio pagrindai ir pagrindiniai argumentai Grįsdama ieškinį ieškovė remiasi dviem pagrindais. 1.
Pirmasis ieškinio pagrindas: Komisija piktnaudžiavo įgaliojimais, kai, remdamasi Reglamento Nr.
1306/2013 52 straipsniu, neįtraukė tam tikrų sumų į ES finansavimą. — Komisija suklydo manydama, kad Rumunijos valdžios institucijos pažeidė Reglamento Nr. 640/2014 5 straipsnio 2 dalies b punktą, kiek tai susiję su 2014–2020 m. nacionalinės kaimo plėtros programos (NKPP) 10 priemone (pagal kurią subsidijos skiriamos agrarinės aplinkosaugos ir klimato tikslais) ir 13 priemone (pagal kurią subsidijos skiriamos vietovėms, kuriose esama gamtinių ar kitų specifinių kliūčių).
ES institucija klaidingai manė, kad didžiausias tinkamas finansuoti plotas buvo apskaičiuojamas pagal teritorinių administracinių vienetų (TAD) administracines ribas ir kad todėl išmokos buvo mokamos už plotus, kurie nebuvo tinkami finansuoti.
Komisija taip pat suklydo, kai nusprendė, kad, kiek tai susiję su 2014–2020 m. NKPP 8 priemonės 8.1 papunkčiu (pagal kurį skiriamos išmokos miško įveisimui), Rumunijos valdžios institucijos pažeidė Reglamento Nr.
1306/2013 30 straipsnį ir Reglamento Nr. 809/2014 28 straipsnio 1 dalies b punktą, nes skyrė dvigubą finansavimą, kai, pirma, pagal 8 priemonės 8.1 papunktį mokėjo išmokas, susijusias su žemės ūkio pajamų praradimu, ir, antra, mokėjo išmokas miško įveisimui.
ES institucija klaidingai manė, kad šios išmokos yra vienodo pobūdžio ir kompensuoja tas pačias išlaidas. 2.
Antrasis ieškinio pagrindas: Sutarties dėl Europos Sąjungos veikimo 296 straipsnio antroje pastraipoje numatytos pareigos motyvuoti pažeidimas. — Komisija pažeidė Sutarties dėl Europos Sąjungos veikimo 296 straipsnio antroje pastraipoje įtvirtintą pareigą motyvuoti, nes tinkamai nepagrindė tariamų pažeidimų buvimo ir nepaaiškino, kodėl nebuvo priimti kompetentingų Rumunijos valdžios institucijų argumentai, kuriais jos rėmėsi ir kuriuos nuolat kartojo per administracijų dialogą, vykusį prieš priimant ginčijamą sprendimą.
(1)
2022 m. lapkričio 14 d. pranešta Rumunijos valdžios institucijoms ir paskelbta Europos Sąjungos oficialiajame leidinyje (OL L 299, 2022 11 18, p. 20); toliau – Sprendimas 2022/2261.
2023 m. sausio 24 d. pareikštas ieškinys byloje Noyan Abr Arvan / Taryba (Byla T-23/23) (2023/C 94/69) Proceso kalba: anglų Šalys Ieškovė: Noyan Abr Arvan Private JC (Teheranas, Iranas), atstovaujama advokatų K. Adamantopoulos ir P. Billiet Atsakovė: Europos Sąjungos Taryba